सोहणू गी फौजै च मेरा चिरता औंदा के नईं पर मिगी ते ओदा मता गै मन्दा लग्गे द रौंहदा ऐ। बेचारै दा इस संसारै च पीड़ बुज्जने आला ऐन्त नाता कोई नईं। नौकर बनियै आया हा ते भ्रा बनियै रेआ हा, औं उस्सी कियां भुलाई सकदा हा। मिगी मता चिरता औन्दा रौहन्दा। औं कालजै च पढ़ियै नौकर बी होई गेआ, दौं बरै नौकर होए दे बी बीते पर सोहणू दा मुंह कुतै नईं लब्बा। औं सोचदा हा के कुतै चीनै दी’लड़ाइयै च मरोई नेईं गेआ होऐ।